Мұзағаммен қоштасу
"Мұзағаммен қоштасу" | "https://abai.kz/post/62504"
TITLE: Мұзағаммен қоштасу
URL: https://abai.kz/post/62504
META: "Мұзағаммен қоштасу" | "https://abai.kz/post/62504"
DATE: 28.11.2017
AUTHOR(s): Арман ҚАНИ
TOTAL WORDS: 141
TEXT: Қазақтың қабырғалы қаламгері Мұзафар Әлімбаев 94 жасында бақиға аттанды. Abai.kz ақпараттық порталының ұжымы ақынның туған-туыстарының, жақындарының, жалпы қазақ оқырмандарының қайғысына ортақтасып, көңіл айтады. Жаныңыз бейіштен орын алсын, Мұзаға! Ұстаз  еді  баулыған  өнерге елді, Жаңбырынан жас өркен кенелген-ді. Желе жортып жыраққа кеткен кие Қайта айналып Ертіске келер ме енді?.. Ақындар көп биікке барам  деген, Ол  –  құзартта, Біздерге  қалар белең... Мұзағамды аңсаумен сыңсиды әлі Маралды көл, Маралды ән, Маралды өлең! Тоқсан төрт жыл ел-жұртын аралап кеп, Ол тоқтады «Осыған қанағат» –   деп. Сонсын, жүген, ноқтаны төріне ілді, «Жыр пырағым  –  қазаққа аманат!»  –  деп. Желге ұрынып  сарыала жапырағым, Жүрегімді жұлмалап жатыр ағын! Келіп тұрмын Кеңсайға Маралдының Түйіп алып бір уыс топырағын... Біз  – пендеміз, ол рух боп алыстады, Біз  –  жердеміз, нұр енді  ол ғарыштағы. Кеңсайда осы Келгенше Ақырзаман Аманат боп қалсыншы абыз тәні!.. Арман ҚАНИ, Халықаралық «Алаш» әдеби сыйлығының иегері Abai.kz
